એક વાત એટલીજ સ્પષ્ટ છે કે આતંકવાદ સામે જો કઠોર બનવાની કોઈ ભારતીય વડાપ્રધાન પાસેથી અપેક્ષા રાખી શકાય તો તે નરેન્દ્ર મોદી જ છે, અટલ બિહારી વાજપેયી પણ નહીં. ગયા વર્ષે સો થી પણ વધારે આતંકીઓના ઢીમ ઢાળી નાખવા જેવો ગર્વ લઇ શકાય તેવો રેકોર્ડ પણ મોદી સરકારનો જ છે, અને એ એવા સમયે બન્યું જ્યારે ભાજપના આરોપ મુજબ PDP એમને સરખી રીતે કામ કરવા દેતું ન હતું. એટલે હવે જો મોદી સરકાર જમ્મુ અને કાશ્મીરમાં કઠોર પગલાં નહીં લે તો દેશવાસીઓમાં જબરી નિરાશા વ્યાપ્ત થશે અને એનું ફળ એને 2019ની લોકસભા ચૂંટણીઓમાં ચાખવા મળી શકે તેમ છે.